
KRAŠTO APSAUGOS MINISTERIJOS 
BENDRŲJŲ REIKALŲ DEPARTAMENTO
PIRKIMŲ ORGANIZATORIUS

									2025-09-23 IS-500

SKELBIAMOS APKLAUSOS SĄLYGOS
MAŽOS VERTĖS TRANSPORTO PRIEMONIŲ KASKO DRAUDIMO PASLAUGŲ VIEŠASIS PIRKIMAS

[bookmark: _GoBack]I SKYRIUS
BENDROSIOS NUOSTATOS

1.1. Šis mažos vertės Krašto apsaugos ministerijos bendrųjų reikalų viešasis pirkimas transporto priemonių KASKO draudimo paslaugų (toliau – pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau – CVP IS) priemonėmis. Pirkimas atliekamas, vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“ (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbiamos apklausos sąlygos (toliau – Sąlygos) ir Sąlygų priedai: Nr. 1 „Pasiūlymo forma dėl mažos vertės transporto priemonių KASKO draudimo paslaugų pirkimo“ (toliau – 1 priedas); Nr. 2 „Transporto priemonių KASKO draudimo paslaugų techninė specifikacija“ (toliau – 2 priedas); Nr. 3 „Transporto priemonių KASKO draudimo paslaugų apimtis ir kainos“ (toliau – 3 priedas); Nr. 4 „Paslaugų viešojo pirkimo – pardavimo sutarties projektas (Transporto priemonių KASKO draudimo paslaugos)“ (toliau – 4 priedas); Nr. 5 „Teikėjo per paskutinius 3 metus įvykdytų sutarčių, susijusių su pirkimo objektu, sąrašas“ (toliau – 5 priedas); Nr. 6 „Teikėjo kvalifikacijos reikalavimų atitikties deklaracija“ (toliau – 6 priedas) bei pirkimo dokumentų paaiškinimai (patikslinimai). Vartojamos sąvokos apibrėžtos VPĮ, Apraše, Numatomo viešojo pirkimo ir pirkimo vertės skaičiavimo metodikoje, patvirtintoje VPT direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ bei Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“.
1.2. Pirkimo dokumentai skelbiami CVP IS. Perkančiosios organizacijos ir teikėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie teikėjai, kurie yra registruoti CVP IS, adresu https://viesiejipirkimai.lt. 
1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
1.4. Perkančiosios organizacijos ir teikėjo bendravimas ir keitimasis informacija, atliekant šį pirkimą, vyksta naudojantis CVP IS priemonėmis lietuvių kalba. 
1.5. Teikėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas suinteresuotiems dalyviams, bus pateikta po sprendimo dėl pirkimą laimėjusio pasiūlymo priėmimo.
1.6. Perkančioji organizacija vykdo žaliąjį pirkimą ir pirkimo dokumentuose nustato patvirtintus aplinkos apsaugos kriterijus (Sąlygų 4 priedas „Paslaugų viešojo pirkimo–pardavimo sutarties projektas“ ir Sąlygų 2.8 punktas).

II SKYRIUS
INFORMACIJA APIE PERKANČIĄJĄ ORGANIZACIJĄ IR PIRKIMO OBJEKTĄ

2.1. Krašto apsaugos ministerijos bendrųjų reikalų departamentas (toliau – KAMBRD, perkančioji organizacija, pirkėjas) numato įsigyti transporto priemonių KASKO draudimo paslaugas.
2.2. Pirkimo objektas – transporto priemonių KASKO draudimo paslaugos (toliau – paslaugos). Kodas pagal Bendrąjį viešųjų pirkimų žodyną 66514110-0 „Motorinių transporto priemonių draudimo paslaugos“. 
2.3. Pirkimo objektas neskaidomas į atskiras pirkimo objekto dalis. 

	Eil.
Nr.
	Pirkimo dalies pavadinimas
	Transporto priemonių kiekis, vnt.

	1
	2
	3

	1
	Transporto priemonių KASKO draudimo paslaugos
	49



2.4. Siūlomos teikti paslaugos turi atitikti paslaugų techninėje specifikacijoje nustatytus reikalavimus, pateiktus Sąlygų 2 priede „Transporto priemonių KASKO draudimo paslaugų techninė specifikacija“.
2.5. Skirta lėšų transporto priemonių KASKO draudimo paslaugų pirkimui: 60 000,00 Eur su PVM (šešiasdešimt tūkstančių eurų 00 ct).
2.6. Teikėjas turi pateikti pasiūlymą visoms transporto priemonėms, nurodytoms Sąlygų 3 priede „Transporto priemonių KASKO draudimo paslaugų apimtis ir kainos“.
2.7. Paslaugų viešojo pirkimo–pardavimo sutarties galiojimo terminas nuo 2026 m. sausio 1 d. iki 2026 m. gruodžio 31 d.
2.8. Perkančioji organizacija, vykdydama mažos vertės transporto priemonių KASKO draudimo paslaugų pirkimą, vadovaujasi Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.3 papunkčiu perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
Perkančioji organizacija ir teikėjas įsipareigoja siekti, kad jų veiksmai darytų kuo mažesnį poveikį aplinkai:
- pirkimo procedūras ir Paslaugų viešojo pirkimo–pardavimo sutarties vykdymo metu bendravimą tarp teikėjo ir perkančiosios organizacijos vykdyti elektroninėmis priemonėmis (CVP IS priemonėmis, telefonu, elektroniniu paštu);
- mažinti popieriaus sunaudojimą, atsisakyti nebūtino dokumentų kopijavimo ir spausdinimo; 
- paslaugų viešojo pirkimo–pardavimo sutartį pasirašyti elektroninėmis priemonėmis (kvalifikuotu elektroniniu parašu).


III SKYRIUS
TEIKĖJO PAŠALINIMO PAGRINDAI, REIKALAVIMAI TEIKĖJO KVALIFIKACIJAI IR REIKALAUJAMI KOKYBĖS BEI APLINKOS APSAUGOS VADYBOS SISTEMŲ STANDARTAI

3.1. Teikėjų pašalinimo pagrindai bus taikomi vadovaujantis Viešųjų pirkimo įstatymo 46 straipsniu. Europos bendrasis viešojo pirkimo dokumentas nebus naudojamas. Nereikalaujama, kad teikėjas laikytųsi kokybės vadybos sistemos ir (arba) aplinkos apsaugos vadybos sistemos standartų.
3.2. Teikėjams (subteikėjams, kai remiamasi jų pajėgumais), dalyvaujantiems pirkime, taikomi šie kvalifikaciniai reikalavimai: 

											lentelė
Teisė verstis veikla ir techninio ir profesinio pajėgumo reikalavimai


	Eil. Nr.
	Kvalifikacijos reikalavimai
	Kvalifikacijos reikalavimus įrodantys dokumentai

	3.2.1.
	Teikėjas privalo turėti draudimo veiklos vykdymui privalomus atestatus, licencijas, leidimus, verslo liudijimus ar kitus lygiaverčius dokumentus transporto priemonių KASKO draudimo paslaugoms tiekti.

	Pateikiama:
Draudimo veiklos licencija, Transporto priemonių draudimo taisyklės (pateikiamos CVP IS priemonėmis skaitmeninės dokumentų kopijos). 


	3.2.2.
	Teikėjo per pastaruosius 3 metus (iki pasiūlymo pateikimo termino pabaigos) arba nuo įregistravimo dienos (jeigu teikėjas vykdė veiklą mažiau kaip 3 metus) turi būti įvykdęs vieną ar kelias transporto priemonių KASKO draudimo paslaugų sutartį (-is) kurios 
(-ių) vertė turi būti ne mažesnė kaip 0,5 pasiūlymo vertės.

	Teikėjas pateikia įvykdytų sutarčių sąrašą (šių Sąlygų 5 priedas). Sąraše turi būti nurodytas draudimo paslaugos pavadinimas, sutarties kaina, data, pirkėjo identifikavimo duomenys, patvirtinti teikėjo įmonės vadovo ar įgalioto asmens parašu ir antspaudu (pateikiama CVP IS priemonėmis skaitmeninė dokumento kopija).




3.3. Teikėjai patvirtindami atitiktį keliamiems kvalifikacijos reikalavimams turi pateikti užpildytą Sąlygų 6 priedą. Dokumentų, patvirtinančių atitiktį nustatytiems kvalifikacijos reikalavimams, bus prašoma tik iš galimo pirkimo laimėtojo. 
3.4. Pateikiant atitinkamų dokumentų skaitmenines kopijas (skenuotus dokumentus) elektroninėmis priemonėmis yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.
3.5. Perkančioji organizacija pašalina teikėją iš pirkimo procedūros, jeigu teikėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 straipsnyje ir VPĮ 47 straipsnyje nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis.
3.6. Teikėjas neturi būti įtrauktas į Nepatikimų Tiekėjų sąrašą dėl esminio ankstesnės sutarties pažeidimo, dėl kurio per pastaruosius 3 metus buvo nutraukta pirkimo sutartis. Perkančioji organizacija duomenis tikrina Viešųjų pirkimų tarnybos skelbiamame Nepatikimų Tiekėjų sąraše paskutinę pasiūlymų pateikimo termino dieną (tikrina pasiūlymo pateikimo dienos duomenis), nurodytą skelbime apie pirkimą.
3.7. Tiekėjas neturi būti įtrauktas į Melagingą informaciją pateikusių tiekėjų sąrašą. Perkančioji organizacija duomenis tikrina Viešųjų pirkimų tarnybos skelbiamame Melagingą informaciją pateikusių tiekėjų sąraše paskutinę pasiūlymų pateikimo termino dieną (tikrina pasiūlymo pateikimo dienos duomenis), nurodytą skelbime apie pirkimą.



IV SKYRIUS
PIRKIMO DOKUMENTŲ PAAIŠKINIMAI IR PATIKSLINIMAI

4.1. Teikėjas gali prašyti, kad perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į perkančiąją organizaciją galima ne vėliau kaip likus 2 darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva.
4.2. Paaiškinimai ir patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems teikėjams. Jei paaiškinimai ar patikslinimai teikiami perkančiosios organizacijos iniciatyva, jie skelbiami CVP IS priemonėmis. Paaiškinimai ir patikslinimai pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei tas, kiek vėluojama juos pateikti.
4.3. Perkančioji organizacija, paaiškindama ar patikslindama pirkimo dokumentus, užtikrina teikėjų anonimiškumą, t. y. užtikrina, kad teikėjai nesužinotų kitų teikėjų, ketinančių dalyvauti pirkimo procedūrose, pavadinimų ir kitų rekvizitų.
4.4. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui, reikalavimus teikėjui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie pirkimo prisijungusiems teikėjams ir paskelbiama prie pirkimo dokumentų.
4.5. Perkančioji organizacija nerengs susitikimo su teikėjais dėl pirkimo dokumentų.


V SKYRIUS
PASIŪLYMŲ RENGIMAS IR TEIKIMAS

5.1. Teikėjas gali pateikti tik vieną pasiūlymą.
5.2. Jei pasiūlymą teikia teikėjų grupė, ji taip pat pateikia ir jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant pirkimo (preliminariąją) sutartį bei šių įsipareigojimų vertės dalis, sudaranti bendrą pirkimo (preliminariosios) sutarties vertę. Taip pat turi būti pateikta informacija apie asmenį, atstovaujantį ūkio subjektų grupei bendraujant su perkančiąja organizacija. 
5.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx ). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.
5.4. Pasiūlymas turi būti parengtas lietuvių kalba. Jei reikalaujami dokumentai negali būti pateikti lietuvių kalba, turi būti pateiktas patvirtintas vertimas (išverstame dokumente nurodant vertimą atlikusio asmens vardą, pavardę ir parašą).
5.5. Pasiūlymas turi būti pateiktas užpildant Sąlygų 1 priedą, 3 priedą ir pridedant pasirašytą Teikėjo kvalifikacijos reikalavimų atitikties deklaraciją (Sąlygų 6 priedas).
5.6. Pasiūlymo kaina pateikiama eurais, vienos šimtosios tikslumu (du skaičiai po kablelio), išreiškiant ir apskaičiuojant taip, kaip nurodyta Sąlygų 1 priede ir 3 priede. 
5.7. Teikėjas pasiūlymo formoje turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 str. (taip pat žr. https://vpt.lrv.lt/uploads/vpt/documents/files/LT_versija/E_vedlys/4_convenience/VPI_20str.pdf). Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Jei teikėjas nenurodo konfidencialios informacijos, laikoma, kad pasiūlymas yra nekonfidencialus.
5.8. Pasiūlymą sudaro teikėjo pateiktų duomenų bei dokumentų visuma:
5.8.1. CVP IS pasiūlymo lango eilutėje „Prisegti dokumentai“ pateikti duomenys ir dokumentai:
5.8.2. užpildyti Sąlygų 1 ir 3 priedai;
5.8.3. įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pateikia ne teikėjo vadovas);
5.8.4. informacija ir dokumentai pagal Sąlygų 5.2 punktą (jei pasiūlymą teikia teikėjų grupė);
5.8.5. kita reikalaujama informacija ir dokumentai;
5.8.6. užpildytas Sąlygų 6 priedas;
5.8.7. pasiūlymo paaiškinimai bei atsakymai dėl pasiūlymo (jei tokių yra).
5.9. Pasiūlymas turi galioti 90 (devyniasdešimt) kalendorinių dienų nuo pasiūlymų pateikimo termino pabaigos. Perkančioji organizacija turi teisę prašyti, kad teikėjas pratęstų pasiūlymo galiojimą, o teikėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo reikalaujama.
5.10. Pasiūlymas turi būti pateiktas iki Skelbime nurodytos pasiūlymų pateikimo termino pabaigos, perkančioji organizacija turi teisę pratęsti pasiūlymo pateikimo terminą.
5.11. Pasiūlymas turi būti pasirašytas fiziniu parašu arba originaliu saugiu, kvalifikuotu galiojančiu elektroniniu parašu, atitinkančiu teisės aktų reikalavimus. Jeigu pasiūlymą pateikia ir pasirašo ne teikėjo vadovas, kartu su pasiūlymu turi būti pateiktas pasiūlymą teikiančio teikėjo atstovo įgaliojimas pateikti ir pasirašyti pasiūlymą.
5.12. Iki pasiūlymų pateikimo termino pabaigos, teikėjas gali pakeisti arba atšaukti savo pasiūlymą. Toks pakeitimas arba pranešimas pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.
5.13. Teikėjas pasiūlyme turi nurodyti ūkio subjektus, kurių pajėgumais remiasi, kad atitiktų keliamus kvalifikacinius reikalavimus teikėjui ir pateikti įrodymus, patvirtinančius, kad teikėjui šių ūkio subjektų ištekliai bus prieinami vykdant pirkimo sutartį.


VI SKYRIUS
PASIŪLYMŲ ŠIFRAVIMAS

6.1. Teikėjo teikiamas pasiūlymas gali būti užšifruojamas. Teikėjas, nusprendęs pateikti užšifruotą galutinį pasiūlymą, turi:
6.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą galutinį pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina); 
6.1.2. iki vokų su pasiūlymais atplėšimo procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai teikėjas neturi galimybės pateikti slaptažodžio per CVP IS susirašinėjimo priemones, teikėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju teikėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
6.2. Teikėjui užšifravus visą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju teikėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija teikėjo pasiūlymą atmeta kaip neatitinkantį pirkimo dokumentuose nustatytų reikalavimų (teikėjas nepateikė pasiūlymo kainos)
6.3. Iki vokų su pasiūlymais atplėšimo procedūros (posėdžio) pradžios teikėjui nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti galutinio pasiūlymo, teikėjo pirminis pasiūlymas (įskaitant derybų metu atliktus patikslinimus ir (ar) papildymus) vertinamas kaip galutinis pasiūlymas. 


VII SKYRIUS
SUSIPAŽINIMAS SU PASIŪLYMAIS IR JŲ VERTINIMAS

7.1. Pradinis susipažinimas su pasiūlymais vyks CVP IS priemonėmis perkančiojoje organizacijoje adresu Šv. Ignoto g 8, Vilnius, skelbime nurodytu terminu. Susipažinimas su teikėjų pasiūlymais pradedamas ne anksčiau nei po 30 minučių po CVP IS nurodytos pasiūlymų pateikimo termino pabaigos. Susipažinimo su pasiūlymais procedūroje teikėjai ar jų įgalioti atstovai nedalyvauja.
7.2. Pasiūlymų vertinimo metu perkančioji organizacija patikrina, ar pagal teikėjo kvalifikacijos reikalavimų atitikties deklaracijoje (Sąlygų 6 priedas) nurodytą informaciją teikėjas atitinka keliamus reikalavimus. Teikėjai informuojami apie patikrinimo rezultatus. Teisę dalyvauti tolesnėse pirkimo procedūrose turi keliamus reikalavimus atitinkantys teikėjai.
7.3. Organizatorius pateiktus pasiūlymus nagrinėja, vertina ir palygina šia tvarka:
7.3.1. tikrina ar nebuvo pasiūlytos per didelės, perkančiajai organizacijai nepriimtinos kainos;
7.3.2. kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais;
7.3.3. tikrina ar teikėjo pasiūlymas atitinka pirkimo sąlygų techninės specifikacijos reikalavimus;
7.3.4. nagrinėja ar pasiūlymas atitinka pirkimo dokumentuose nustatytus reikalavimus;
7.3.5. tikrina ar nebuvo pasiūlyta neįprastai maža kaina ir ar teikėjas pirkimo organizatoriaus prašymu pateikė raštišką tinkamą kainos pagrįstumo įrodymą;
7.3.6. tikrina ar pasiūlyme nėra kainos apskaičiavimo klaidos.
7.4. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija privalo nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos taisyklėmis. 
7.5. Perkančioji organizacija gali raštu CVP IS priemonėmis prašyti, kad teikėjai paaiškintų savo pasiūlymus, tačiau ji negali prašyti, siūlyti arba leisti pakeisti pateikto pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
7.6. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti teikėjo per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, teikėjas gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis.
7.7. Perkančioji organizacija reikalauja, kad teikėjas pagrįstų pasiūlyme nurodytą paslaugos ar jos sudedamųjų dalių kainą arba sąnaudas, jeigu jos atrodo neįprastai mažos. Pasiūlyme nurodyta paslaugos kaina visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų teikėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.
7.8. Perkančioji organizacija gali nevertinti viso teikėjo pasiūlymo, jeigu patikrinusi jo dalį nustato, kad, vadovaujantis Viešųjų pirkimų įstatymo, Aprašo reikalavimais, pasiūlymas turi būti atmestas.
7.9. Pasiūlymas atmetamas, jeigu:
7.9.1. pasiūlymą pateikęs dalyvis neatitinka pirkimo dokumentuose nustatytų kvalifikacijos reikalavimų;
7.9.2. pasiūlymas neatitinka pirkimo dokumentuose nustatytų reikalavimų; 
7.9.3. dalyvis per perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo;
7.9.4. dalyvio pasiūlyta kaina yra per didelė ir perkančiajai organizacijai nepriimtina. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nurodytas pirkimo dokumentų 2.5 punkte;
7.9.5. pateiktame pasiūlyme nurodyta kaina yra neįprastai maža ir dalyvis, perkančiosios organizacijos prašymu, nepateikia tinkamų kainos pagrįstumo įrodymų; 
7.9.6. teikėjas, turintis pašalinimo pagrindą, gali pateikti VPĮ 46 straipsnio 10 dalyje nurodytą informaciją, įrodančią, kad jis taiko apsivalymo priemones. Teikėjas negali pasinaudoti šia galimybe, kai jis priimtu ir įsiteisėjusiu teismo sprendimu pašalintas iš pirkimo ar koncesijos suteikimo procedūrų, teismo sprendime nurodytą laikotarpį;
7.9.7. dalyvis nėra įvykdęs įsipareigojimų, susijusių su mokesčių reikalavimais (dėl įsipareigojimų įvykdymo susijusių su socialinio draudimo įmokomis, perkančioji organizacija pati patikrins šiuos duomenis „Sodros“ informacinėje sistemoje);
7.9.8. teikėjas yra:
7.9.8.1. melagingą informaciją pateikusių tiekėjų sąraše[footnoteRef:1] (Viešųjų pirkimų įstatymo 46 str. 4 d. 4 p.); [1:  http://vpt.lrv.lt/melaginga-informacija-pateikusiu-tiekeju-sarasas.] 

7.9.8.2. Nepatikimų tiekėjų sąraše[footnoteRef:2] (Viešųjų pirkimų įstatymo 46 str. 4 d. 6 p.); [2:  http://vpt.lrv.lt/lt/kiti-duomenys/nepatikimu-tiekeju-sarasas.] 

7.9.8.3. (ne)atitinkantis minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. Perkančioji organizacija patikrina Valstybinės mokesčių inspekcijos puslapyje (VPĮ 46 str. 4 d. 7 b p.);
7.9.9. Organizatoriaus prašymu, kaip numatyta Viešųjų pirkimų įstatymo 45 straipsnio 3 dalyje, nepatikslino, nepapildė, nepaaiškino ar nepateikė dokumentų ar duomenų dėl teikėjo atitikties kvalifikacijos reikalavimams, tiekėjo įgaliojimo asmeniui pasirašyti pasiūlymą, jungtinės veiklos sutarties.
7.9.10. Perkančioji organizacija pašalina teikėją iš pirkimo procedūros, jeigu teikėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
7.10. Apie pasiūlymo atmetimą ir tokio atmetimo priežastis teikėjas informuojamas elektroninėmis priemonėmis naudojant CVP IS. 
7.10. Pasiūlyme nurodytos kainos bus vertinamos eurais. 
7.11. Perkančiosios organizacijos neatmesti pasiūlymai vertinami pagal ekonomiškai naudingiausio pasiūlymo vertinimo kriterijų – kaina. 
7.12. Sudaroma pasiūlymų eilė. Į pasiūlymų eilę įtraukiami teikėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių teikėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas teikėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas teikėjas.
7.13. Nustatomas pirkimo laimėtojas. Laimėtoju gali būti nustatomas tik toks teikėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir perkančiajai organizacijai nepriimtina.
7.14. Teikėjo, kurio pasiūlymas gali būti pripažintas laimėjusiu, prašoma pateikti atitiktį kvalifikacijos reikalavimams patvirtinančius aktualius dokumentus.
7.15. Dalyvis, kurio pasiūlymas nustatytas laimėjęs, sudaryti pirkimo sutarties kviečiamas, CVP IS priemonėmis ir jam nurodomas laikas, iki kada jis turi sudaryti Paslaugų viešojo pirkimo–pardavimo sutartį. Laikas pirkimo sutarčiai pasirašyti gali būti nustatomas atskiru pranešimu raštu arba nurodomas pranešime apie laimėjusį pasiūlymą.
7.16. Apie pasiūlymų eilės ir laimėjusio pasiūlymo nustatymą ir apie sprendimą sudaryti Paslaugų viešojo pirkimo–pardavimo sutartį, nedelsiant, bet ne vėliau kaip per 3 (tris) darbo dienas nuo sprendimo priėmimo, raštu CPV IS priemonėmis pranešama pasiūlymus pateikusiems teikėjams. Teikėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys. Laimėjęs dalyvis privalo pasirašyti Paslaugų viešojo pirkimo–pardavimo sutartį per perkančiosios organizacijos nurodytą terminą. Laikas pirkimo sutarčiai pasirašyti gali būti nustatomas atskiru pranešimu raštu CVP IS priemonėmis pranešama arba nurodomas pranešime apie laimėjusį pasiūlymą. 
7.17. Jeigu dalyvis, kuriam buvo pasiūlyta sudaryti Paslaugų viešojo pirkimo–pardavimo sutartį, raštu atsisako ją sudaryti, iki perkančiosios organizacijos nurodyto laiko nepasirašo pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį dalyviui, kurio pasiūlymas pagal nustatytą pasiūlymų eilę yra pirmas po dalyvio, atsisakiusio sudaryti pirkimo sutartį, jeigu tenkinamos Viešųjų pirkimų įstatymo 45 straipsnio 1 dalyje išdėstytos sąlygos.
7.18. Sudarant sutartį, joje negali būti keičiamos laimėjusio teikėjo siūlomos kainos ir pirkimo dokumentuose nustatytos pirkimo sąlygos.
7.19. Sutartis sutarties galiojimo laikotarpiu gali būti keičiama vadovaujantis Viešųjų pirkimų įstatymo 89 straipsniu. Sutarties sąlygų pakeitimai įforminami šalių rašytiniais susitarimais, kurie yra neatsiejama sutarties dalis.
7.20. Sąlygų 4 priedas „Paslaugų viešojo pirkimo-pardavimo sutarties projektas“ pirkimo sąlygų sudėtinė dalis.


VIII SKYRIUS
KITOS SĄLYGOS IR INFORMACIJA

8.1. Vadovaujantis Viešųjų pirkimų įstatymo 25 straipsnio 2 dalimi ir Aprašu, sutarties sudarymo atidėjimo terminas netaikomas.
8.2. Perkančioji organizacija, gavusi iš tiekėjo pretenziją – į ją atsako VPĮ 103 straipsnyje nurodyta tvarka ir terminais. 
8.3. Perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas. Pirkimo procedūras nutraukti privaloma, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
8.4. Ginčai dėl pirkimo nagrinėjami, žala tiekėjui atlyginama, pirkimo (preliminarioji) sutartis pripažįstama negaliojančia bei alternatyvios sankcijos taikomos vadovaujantis VPĮ VII skyriaus nuostatomis.



IX SKYRIUS
DĖL ATITIKTIES NACIONALINIO SAUGUMO INTERESAMS

9.1. Tiekėjas privalo užtikrinti, kad sutarties sudarymo ir vykdymo metu neatsirastų aplinkybių nurodytų VPĮ 45 straipsnio 21 dalyje. Pirkėjas turi teisę bet kuriuo metu pareikalauti tiekėjo, pateikti pagrindžiančius dokumentus nurodytus VPĮ 51 straipsnio 12 dalyje, kad nėra sąlygų, numatytų VPĮ 45 straipsnio 21 dalyje. Tiekėjai, jų subtiekėjai, ūkio subjektai, kurių pajėgumais yra remiamasi, tiekėjo siūlomų prekių (įskaitant jų sudedamąsias dalis) gamintojai ar juos kontroliuojantys fiziniai ar juridiniai asmenys ar teikiamų paslaugų kilmė nebūtų iš šių valstybių ar teritorijų: Rusijos Federacija, Baltarusijos Respublika, Ukrainos teritorijos dalys – aneksuotas Krymas ir kitos Ukrainos nekontroliuojamos teritorijos, Moldovos Respublikos vyriausybės nekontroliuojama Padniestrės teritorija, Sakartvelo vyriausybės nekontroliuojamos Abchazijos ir Pietų Osetijos teritorijos. Tiekėjas privalo pateikti pirkėjo prašomus dokumentus ne vėliau kaip per 10 (dešimt) darbo dienų nuo prašymo gavimo dienos. 
9.2. Perkančioji organizacija nutraukia sutartį, jeigu tiekėjas per jam perkančiosios organizacijos nustatytą terminą, nepatikslino, nepapildė ar nepateikė pagrindžiančių dokumentų ir (ar) atitiko sąlygas, numatytas VPĮ 45 straipsnio 21 dalyje.


[bookmark: _Toc487453431]X. BAIGIAMOSIOS NUOSTATOS

10.1. Tais atvejais, kai šio pirkimo organizavimo ir vykdymo nuostatos, sąlygos, procedūros neaprašytos pirkimo sąlygose, privaloma vadovautis Viešųjų pirkimų įstatymu ir Aprašu.



Pirkimo organizatorė									Elona Balčiūnaitė
